മരക്കാര് ഒടിടിയില് റിലീസ് ചെയ്യുന്ന ദിവസം തിയറ്ററുകളില് കരിങ്കൊടി കെട്ടും നിലപാട് കടുപ്പിച്ച് ഫിയോക് തിരുവനന്തപുരം: മോഹന്ലാല് ചിത്രം മരക്കാര് റിലീസുമായി ബന്ധപ്പെട്ട നിലപാട് കടുപ്പിച്ച് ഫിയോക്. ചിത്രം ഒടിടിയില് റിലീസ് ചെയ്യുന്ന ദിവസം തിയറ്ററുകളില് കരിങ്കൊടി കെട്ടുമെന്നാണ് ഫിയോക് അറിയിച്ചിരിക്കുന്നത്. ശനിയാഴ്ച്ച നടന്ന ഫിയോക് യോഗത്തിലാണ് ഇതുസംബന്ധിച്ച ചര്ച്ച ഉണ്ടായത്. നിര്മാതാവ് ആന്റണി പെരുമ്ബാവൂരിന്റെ രാജിയെ കുറിച്ച് ഫിയോക് ജനറല് ബോഡി ചര്ച്ച ചെയ്യുമെന്നാണ് വിവരം. അഞ്ചല്ല അന്പത് സിനിമകള് ഒടിടി പോയാലും സിനിമാ തിയറ്ററുകള് നിലനില്ക്കുമെന്ന് ഫിയോകിന്റെ പ്രസിഡന്റ് കെ വിജയകുമാര് അറിയിച്ചിരുന്നു. സിനിമയോ തിയറ്ററുകളോ ഒരുകാലത്തും ഒരു നടനെയോ സംവിധായകനെയോ കേന്ദ്രീകരിച്ചല്ല നില്ക്കുന്നതെന്നും അദ്ദേഹം വ്യക്തമാക്കിയിരുന്നു. മരക്കാര് ഉള്പ്പെടെ മോഹന്ലാല് നായകനാവുന്ന ആശിര്വാദ് സിനിമാസിന്റെ അഞ്ച് സിനിമകള് ഒടിടി റിലീസുകള് ആയിരിക്കുമെന്ന ആന്റണി പെരുമ്ബാവൂരിന്റെ പ്രഖ്യാപനത്തിന് പിന്നാലെയായിരുന്നു അദ്ദേഹത്തിന്റെ പ്രതികരണം. പൃഥ്വിരാജിന്റെ ബ്രോ ഡാഡി, ജീത്തു ജോസഫിന്റെ 12 ത്ത് മാന്, ഷാജി കൈലാസിന്റെ എലോണ്, പുലിമുരുകന് ശേഷം മോഹന്ലാലിനെ നായകനാക്കി ഉദയകൃഷ്ണയുടെ സംവിധാനത്തില് വൈശാഖ് സംവിധാനം ചെയ്യുന്ന ചിത്രം തുടങ്ങിയവ ഒടിടി റിലീസ് ആയിരിക്കുമെന്ന് കഴിഞ്ഞ ദിവസമാണ് ആന്റണി പെരുമ്ബാവൂര് അറിയിച്ചത്. ഒടിടിയില് ആമസോണ് ഉള്പ്പെടെയുള്ള പ്ലാറ്റ്ഫോമുകള് മരക്കാറിന് വെച്ചരിക്കുന്നത് ഇന്ത്യയിലെ ഏറ്റവും ഉയര്ന്ന തുകയാണ്. മോഹന്ലാലിനൊപ്പം ബോളിവുഡ് തമിഴ് താരങ്ങള് കൂടി ഉള്ളതിനാല് എല്ലാ ഭാഷകളിലും ക്രിസ്തുമസ് കാലത്ത് വമ്ബന് റിലീസാണ് ഒടിടി പ്ലാറ്റ്ഫോമുകള് ലക്ഷ്യംവെയ്ക്കുന്നത്.